recursal/SuperWikiNEXT-32B huggingface dataset:
**Korean tasavallan merivoimat** on Korean tasavallan asevoimien meripuolustuksesta ja maihinnoususotatoimista vastaava puolustushaara. Merivoimiin kuuluu laivaston lisäksi Korean tasavallan merijalkaväki. Laivasto, joka perustettiin 11. marraskuuta 1945, on Korean asevoimien vanhin puolustushaara.

Korean sodan päättymisen jälkeen Etelä-Korea on pyrkinyt luomaan merivoimat, jotka kykenevät torjumaan rannikkosodankäyntiin soveltuvien Pohjois-Korean merivoimien operaatiot. Etelä-Korean talouskasvu mahdollistaa laivaston laajentamisen ja parempien alusten hankinnat, mikä mahdollistaa valtion etujen ajamisen laajemmalla alueella. Osaksi laivaston tehtäviä on 2000-luvulla tulleet kansainväliset rauhanturvaoperaatiot.

Vuonna 2016 merivoimiin kuului noin 70 000 henkeä, joista 29 000 merijalkaväkeen. Lisäksi laivastoon kuului noin 170 palveluksessa olevaa alusta kuten kymmenen sukellusvenettä, 110 pinta-alusta, kymmenen maihinnousualusta ja saman verran miinasodankäyntiin soveltuvaa alusta sekä kaksikymmentä tukilaivaa. Laivaston ilmavoimiin kuului noin 70 lentokonetta ja helikopteria. Merijalkaväen kalustoon kuuluu noin 500 tela-ajoneuvoa kuten telatykkejä.

Merivoimien tavoitteena on luoda avomerikelpoiset merivoimat vuoteen 2020 mennessä.

Historia
--------

1990-luvulta alkaen merivoimat on pyrkinyt modernisoimaan laivastoaan. Merivoimien komentaja amiraali An Pyong-tae esitti vuonna 1995 suunnitelmansa tulevaisuuden avomerikelpoisesta laivastosta. Osana suunnitelman toteuttamista laskettiin vesille uuden hävittäjäluokan ensimmäinen alus vuonna 1996 korvaamaan Yhdysvalloista hankitut hävittäjät.

Sukellusvenelaivaston luomiseksi laivasto hankki vuonna 1992 ensimmäisen *ROKN Chang Bogon* Howaldtswerke-Deutsche Werftiltä Saksasta. Vanhentuneiden S-2 Tracker sukellusveneidentorjuntalentokoneiden korvaamiseksi laivasto hankki P-3C Orion merivalvontakoneita, joiden luovutus laivastolle alkoi vuonna 1995.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Republic of Korea Navy
*Hakusana "John Stenberg" ohjaa tänne. Entisestä yrityksestä kerrotaan artikkelissa John Stenberg (yritys).*
John Stenberg vuonna 1867
**John Didrik Stenberg** (31. maaliskuuta 1841 Helsinki – 30. tammikuuta 1886 Helsinki) oli suomalainen insinööri ja liikemies, joka perusti Helsinkiin nimeään kantavan konepajan.

Stenbergin vanhemmat olivat tehtailija Johan Daniel Stenberg ja Mathilda Johanna Hartmuth. Hän valmistui koneinsinööriksi Saksassa vuonna 1861, opiskeli valtion avustuksella ulkomailla, hoiti omaa teknillistä toimistoa Viipurissa ja johti vuosina 1867–1871 Paul Wahl & Co:n konepajaa Varkaudessa. Vuonna 1871 hänestä tuli isänsä perustaman konepajan J. D. Stenberg & Sönerin johtaja, mutta 1882 hän perusti oman yrityksen Helsingin Siltasaarelle, joka muutettiin hänen kuolemansa jälkeen 1892 osakeyhtiöksi. Stenberg oli Helsingin taide- ja teollisuus­näyttelyn johtohenkilöitä 1876 ja teki lahjoituksia ruotsinkielisen kulttuuritoiminnan hyväksi. Jonatan Reuter laati vuonna 1928 teoksen *John Didrik Stenberg: en minnesteckning*, John Stenbergin ranta -niminen katu taas tuli Siltasaareen vuonna 1984.

Stenbergin puoliso vuodesta 1867 oli Pauline Siliverstov (k. 1930).

Lähteet
-------

* Ilmari Heikinheimo: *Suomen elämäkerrasto*. Helsinki: Werner Söderström Osakeyhtiö, 1955.  Sivu 710.

### Viitteet

1. ↑  Lindell, Ismo: *Sähkön pitkä historia*, s. 367. "Sähkölaitokset". Otatieto, 2009. ISBN 978-951-672-358-0.

Aiheesta muualla
----------------

* Koneinsinööri John Stenberg perusti konepajan Siltasaareen. Yritys valmisti höyrykoneita, -pannuja, -pursia ja kehäsahoja (Viitattu 4.5.2014)
**John Desmond Bernal** (10. toukokuuta 1901 Nenagh, Tipperaryn kreivikunta, Irlanti – 15. syyskuuta 1971 Lontoo) oli irlantilais-brittiläinen fyysikko. Hän oli molekyylibiologiaan sovelletun röntgenkristallografian ja rakennebiologian uranuurtajia.

Elämä ja ura
------------

Valmistuttuaan Cambridgen yliopistosta vuonna 1922 Bernal työskenteli William Braggin alaisuudessa Davy-Faradayn laboratoriossa Lontoossa ennen kuin hän muutti takaisin Cambridgeen vuonna 1927. Bernal tomi professorina Lontoon yliopiston Birkbeck Collegessa vuosina 1938–1968. Toisen maailmansodan aikana Bernal osallistui Normandian maihinnousun suunnitteluun.

Cambridgessa Bernal käynnisti molekyylien rakennetta koskevan röntgentutkimusohjelman, jonka tuloksena hänen oppilaansa ja työtoverinsa Rosalind Franklin, Dorothy Hodgkin, Aaron Klug ja Max Perutz tekivät Nobel-palkittuja löytöjä. Bernalin Cambridgen ajan tutkimusohjelmaa on kutsuttu modernin molekyylibiologian synnyksi.

Bernal oli Ison-Britannian kommunistisen puolueen jäsen 1920- ja 30-luvuilla. Hän kampanjoi tieteen yhteiskunnallisen vastuun, aseistariisunnan ja Maailman rauhanneuvoston puolesta. Hänen tunnetuimpia populaariteoksiaan olivat *The Social Function of Science* (1939) ja *Science in History* (1965). Bernalille myönnettiin Royal Medal vuonna 1945 ja Leninin rauhanpalkinto vuonna 1953. Hän oli Royal Societyn ja useiden itäblokin maiden tiedeyhteisöjen jäsen.

Lähteet
-------

1. 1 2 3 4  Bernal, John Desmond *Dictionary of Irish Biography*.  2022. Viitattu 26.06.2022.
2. 1 2 3 4  Bernal, John Desmond *Encyclopedia.com*.  2002. Viitattu 26.06.2022.

Aiheesta muualla
----------------

* Kuvia tai muita tiedostoja aiheesta **John Desmond Bernal** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Belgia
* Yhdysvallat
* Ruotsi
* Japani
* Tšekki
* Australia
* Kreikka
* Korea
* Kroatia
* Alankomaat
* Puola
* Portugali

 |
|  |
| Tieteilijät | 
* CiNii
* Mathematics Genealogy Project

 |
|  |
| Henkilöt | 
* Irlanti
* Deutsche Biographie
* Trove

 |
|  |
| Muut | 
* SNAC
* IdRef

 |

 |
**Kalýves** (kreik. Καλύβες; myös *Kalíves*) on Kreikan kylä, joka sijaitsee Kreetan saarella. Se kuuluu hallinnollisesti Apokóronaksen kuntaan, Chanián alueyksikköön ja Kreetan alueeseen. Aiemmin kylä kuului Arménoin kuntaan ja vuodesta 2011 lähtien Apokóronaksen kunnan Arménoin kunnallisyksikköön. Kylän väkiluku on 1 429 (vuonna 2011).

Kalývesin kylää.
Kalýves sijaitsee Kreetan pohjoisrannikolla Drápanoksen niemellä Soúdanlahden rannalla noin 19 kilometriä itäkaakkoon Chaniásta. Kylän kohdalla lahteen laskee pieni Xydás-joki, joka saa vetensä Lefká Óri -vuorilta. Antiikin aikana paikalla sijaitsi oletetusti kaupunki nimeltä *Amfimatrion*. Kylän lähellä sen itäpuolella sijaitsee venetsialaisaikainen linnake Castel di Apicorno, joka rakennettiin vuonna 1206. Barbarossan joukot tuhosivat paikan vuonna 1538. Nykyinen kylä on alun perin kalastajakylä ja nykyisin suosittu turistikohde. Kalývesin nimi tarkoittaa "majoja", mikä viittaa maanviljelijöiden seudulle rakentamiin, kesäaikaan käytettyihin asumuksiin.

Kalýves muodostaa myös laajemman kyläyhdyskunnan (Τοπική Κοινότητα Καλυβών, *Topikí Koinótita Kalyvón*), johon kuuluu varsinaisen Kalývesin kylän lisäksi myös Tsivaráksen kylä. Koko yhdyskunnan väkiluku on 1 603.

Lähteet
-------

1. 1 2 3  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 16.10.2015. Viitattu 1.9.2014. (kreikaksi)
2. ↑  Kalyves *Explore Crete*. Viitattu 20.3.2017.
3. ↑  Kalives *Cretan Beaches*. Viitattu 20.3.2017.
4. ↑  Kalyves *Completely Crete*.  Arkistoitu 15.2.2017. Viitattu 20.3.2017.

Aiheesta muualla
----------------

* Kuvia tai muita tiedostoja aiheesta **Kalýves** Wikimedia Commonsissa
Cláudio Santoro (kesk.) vuonna 1955.
**Cláudio Santoro** (23. marraskuuta 1919 Manaus – 27. maaliskuuta 1989 Brasília) oli brasilialainen säveltäjä, viulisti ja kapellimestari.

Santoro etsi varhaisimmista teoksistaan saakka aina uusia musiikillisia ilmaisutapoja, joten tuotannon tyylillinen kirjo on laaja. Santoro sävelsi esimerkiksi dodekafonisia teoksia 1940-luvulla, siirtyi tämän jälkeen brasilialaiskansallisempaan ilmaisuun ja kokeili lopulta myös aleatoriikkaa sekä elektroakustisuutta. Santoron lähes viidestäsadasta sävellyksestä koostuvaan tuotantoon kuuluu esimerkiksi neljätoista sinfoniaa, konserttoja, ooppera, elokuvamusiikkia ja 73 tiedossa olevaa soolopianoteosta. Pianoteosten joukossa ovat kuusi sonaattia, kaksi sonatiinia ja 34 preludia.

Santoron poika on pianisti, cembalisti Alessandro Santoro. Cláudio Santoron mukaan nimetty kansallisteatteri on Oscar Niemeyerin suunnittelema.

Lähteet
-------

1. ↑  Cláudio Santoro (1919-1989) Bibliothèque nationale de France Data
2. ↑  Musical Integration: The Stylistic Evolution of the Music of Cláudio Santoro as Observed in his Works for Piano Digital Repository at the University of Maryland
3. ↑  Events: Claudio Santoro: 100 Years (Arkistoitu – Internet Archive) University of Oxford
4. ↑  The Adventures of a Cello: Revised Edition, with a New Epilogue, s. 191 Carlos Prieto


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Suomi (KANTO)
* Yhdysvallat
* Tšekki
* Alankomaat

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* SNAC
* IdRef

 |

 |
**Clyde Austin Drexler** (s. 22. kesäkuuta 1962 New Orleans, Louisiana) on yhdysvaltalainen koripalloilija. Hän pelasi NBA-tasolla vuosina 1983–1998 ja voitti yhden mestaruuden kaudella 1994–1995.

Drexler opiskeli Houstonissa, Teksasissa, ensin Sterling High Schoolissa, sitten Houstonin yliopistossa. Hän kuului Yhdysvaltain koripallomaajoukkueeseen, joka voitti kultaa Barcelonan kesäolympialaisissa 1992.

Drexlerin ammattilaisjoukkueet olivat Portland Trail Blazers (1983–1995) ja Houston Rockets (1995–1998). Kaudella 1991–1992 hänet valittiin NBA:n ykköstähdistöön. Hänet nimettiin vuonna 2001 Oregon Sports Hall of Fameen ja vuonna 2004 tunnetumpaan Springfieldin Basketball Hall of Fameen Massachusettsissa.

Drexler kilpaili Yhdysvaltain *Tanssii tähtien kanssa* -show’n neljännellä tuotantokaudella keväällä 2007.

Lähteet
-------

1. 1 2 3  Clyde Drexler *basketball-reference.com*. Sports Reference LLC. Viitattu 22.7.2011. (englanniksi)
2. 1 2  Clyde Drexler *hoophall.com*. Basketball Hall of Fame.  Arkistoitu 31.8.2009. Viitattu 22.7.2011. (englanniksi)
3. ↑  Maxey, Wendell: Clyde Drexler (1962-) *oregonencyclopedia.org*. Portland State University.  Arkistoitu 21.7.2011. Viitattu 22.7.2011. (englanniksi)
4. ↑  Meet the New Cast of 'Dancing With the Stars' *abcnews.go.com*.  21.2.2007. ABC News. Viitattu 22.7.2011. (englanniksi)

Aiheesta muualla
----------------

* Kuvia tai muita tiedostoja aiheesta **Clyde Drexler** Wikimedia Commonsissa

Yhdysvaltain joukkue – Kesäolympialaiset 1992
"Dream Team"  

4 Laettner |
5 Robinson |
6 Ewing |
7 Bird |
8 Pippen |
9 Jordan |
10 Drexler |
11 Malone |
12 Stockton |
13 Mullin |
14 Barkley |
15 Johnson |
Valmentaja Daly

Houston Rockets – NBA:n mestari 1995
7 Carl Herrera ·
10 Sam Cassell ·
11 Vernon Maxwell ·
15 Tim Breaux ·
17 Mario Elie ·
22 Clyde Drexler ·
25 Robert Horry ·
27 Charles Jones ·
30 Kenny Smith ·
31 Tracy Murray ·
32 Pete Chilcutt ·
34 Hakeem Olajuwon ·
52 Chucky Brown ·
55 Žan Tabak  

Päävalmentaja Rudy Tomjanovich   

Apuvalmentajat Bill Berry · Jim Boylen · Carroll Dawson · Larry Smith



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Yhdysvallat

 |

 |
Uuden turkin liiran kolikot: 1, 5, 10, 50 kuruş ja 1 liira.
**Kuruş** on rahayksikkö. Vuoden 2005 alusta käyttöön otettu Uusi Turkin liira jaetaan sataan kuruşiin.

Kuruş otettiin käyttöön Osmanien valtakunnassa 1688. Se painettiin alun perin suurena hopeakolikkona ja se oli ensisijainen rahayksikkö, joka vastasi arvoltaan Ranskan écua. 1700-luvulla ja 1800-luvun alussa arvonlasku vei niiden arvon, jonka jälkeen liikkeellä oli miljardi kolme grammaa painavia kuruşta. 

1800-luvun alussa liikkeellä oli 1 akçen, 1, 5, 10 ja 20 paran sekä 1, 2 ja 2½ kuruşin kolikot. Näiden lisäksi oli myös erikseen painon ja lyöntierän mukaan määritellyt kultarahat *zeri mahbub* ja *altin*.

Vuonna 1844 osmanit ottivat käyttöön Turkin liiran, joka jaettiin sataan kuruşiin tai 40 paraan. 1970-luvun loppuun mennessä kuruş oli käytännössä kadonnut liikenteestä inflaation vuoksi. Vuoden 2005 rahauudistuksen myötä kuruş palautettiin käyttöön uuden liiran sadasosana.

Euroopan kielissä kuruşia on nimitetty usein piasteriksi.

Lähteet
-------

1. 1 2   Sevket Pamuk: *A Monetary History of the Ottoman Empire*, s. 129. Cambridge University Press, 2000. ISBN 0-52144197-8.
**Jättikäpymänty** (*Pinus coulteri*) on mäntyihin kuuluva havupuulaji. Se on ainavihanta puu, joka kasvaa luonnossa Kalifornian vuorimetsissä Yhdysvalloissa ja Baja Californian pohjoisosassa Meksikossa. Puu on saanut suomenkielisen nimensä suurista kävyistään, jotka ovat painavampia kuin millään muulla mäntylajilla.

Ulkonäkö
--------

Jättikäpymänty on ainavihanta havupuu, joka kasvaa 9–25 metriä korkeaksi, enimmillään hieman yli 30-metriseksi. Latvus on harva ja epäsäännöllinen. Kaarna on tummanharmaanruskeaa ja halkeilee suuriksi epäsäännöllisiksi levyiksi. Haarat ovat ylössuuntautuneita, aluksi purppuranruskeita ja usein valkohärmäisiä. Silmut ovat munanmuotoisia ja voimakkaan punaruskeita.

Neulaset kasvavat kimpuissa kolmittain. Ne ovat yleensä 15–30 senttimetriä pitkiä ja pölyisen harmaanvihreitä. Hedekävyt ovat munamaisia tai hieman lieriömäisiä, noin 2,5 senttimetriä pitkiä ja yleensä purppuranruskeita. Kävyt kypsyvät kahdessa vuodessa ja ovat suurikokoisia ja painavia, 20–35 senttimetriä pitkiä ja vaaleankellanruskeita kypsinä.

Levinneisyys
------------

Jättikäpymänty kasvaa luonnonvaraisena Kaliforniassa ja Meksikossa Baja Californiassa. Sen levinneisyysalue on pahoin pirstaloitunut, ja sen arvellaan olevan taantumassa. Se kasvaa yleisimmin kuivilla, kivikkoisilla rinteillä ja harjanteilla, missä muut puut eivät kilpaile sen kanssa.

Käyttö
------

Jättikäpymännyn puuaines on kevyttä, karkeasyistä, haurasta ja pehmeää. Sillä ei ole kaupallista käyttöä. Männyn siemenet ovat syötäviä, mutta niillä ei ole ihmisille taloudellista merkitystä. Käpyjä käytetään jonkin verran koriste-esineinä.

Kuvia
-----

* HedekäpyjäHedekäpyjä
* Jättikäpymännyn kaarnaaJättikäpymännyn kaarnaa
* Neulasia ja käpyjäNeulasia ja käpyjä
* KäpyKäpy
* SiemenSiemen

Lähteet
-------

1. ↑  Farjon, A.: *Pinus coulteri* *IUCN Red List of Threatened Species. Version 2019.2*.  2013. International Union for Conservation of Nature, IUCN, Iucnredlist.org. Viitattu 23.4.2021. (englanniksi)
2. ↑  Pinus coulteri D.Don *Finto, Kassu - Kasvien suomenkieliset nimet*. Viitattu 23.4.2021.
3. 1 2 3 4 5  Pinus coulteri *The Gymnosperm Database*. Viitattu 23.4.2021. (englanniksi)
4. 1 2  Pinus coulteri *Threatened Conifers*. Royal Botanical Gardens Edinburgh. Viitattu 23.4.2021. (englanniksi)
5. ↑  Cope, Amy B.: Pinus coulteri *Fire Effects Information System*. USDA Forest Service. Viitattu 23.4.2021. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q1137001
* Wikispecies: Pinus coulteri
* APDB: 184069
* Calflora: 6512
* CoL: 4J254
* EoL: 1010952
* EPPO: PIUCO
* FEIS: pincou
* FNA: 233500931
* GBIF: 5285113
* GRIN: 28437
* iNaturalist: 67330
* IPA: 14163
* IPNI: 196961-2
* IRMNG: 10764449
* ITIS: 183333
* IUCN: 42352
* NatureServe: 2.147375
* NCBI: 3351
* NZOR: 95b45a81-185c-45a2-b601-745c57f5315f
* Open Tree of Life: 1075721
* Plant List: kew-2561977
* PLANTS: PICO3
* POWO: urn:lsid:ipni.org:names:196961-2
* Tropicos: 24900187
* WFO: wfo-0000481341

 |

 |
**Tanhurinteen tanssilava** oli Korson työväenyhdistyksen vuonna 1960-1966 toiminnassa ollut tanssilava Vantaan Korsossa. Tanhurinteen valmistumisen myötä tanssiaisten järjestäminen muodostui yhdistyksen pääasialliseksi toimintamuodoksi ja Tanhurinteen toiminta sitoi 50-60 henkilöä. Rakennus vaurioitui vuonna 1965 Korson kapinana tunnettuna iltana. Tällöin poliisin keskeytetti Renegadesin esityksen, koska rukouslauantaina vallitsi tanssikielto ja tanssiaisten poikkeuslupa oli peruttu samana päivänä. Keskeytyksen vuoksi ilta päättyi mellakkaan. Tanhurinteen tanssilavatoiminta jouduttiin lopettamaan 1966 toiminnan tappiollisuuden, hiipuvan yleisösuosion ja vapaaehtoisten järjestäjien väsymisen takia.

Rakentaminen
------------

Helsingin maalaiskunta ryhtyi 1950-luvulla kaavoittaman Korson aluetta ja työväenyhdistyksen silloinen kiinteistö olisi jäänyt tiealueeksi. Yhdistyksen johtokunta ryhtyi 1959 etsimään paikka uudelle työväentalolle. Paikaksi valikoitui tontti jonka nimeksi annettiin Tanhurinne ja tanssilavan piirustukset tilattiin arkkitehti Matti Aaltoselta. Piirustukset valmistuivat 15.7.1959 ja tanssilavan avajaiset olivat juhannusaattona 19.6.1960 ja paikalla oli 500 henkeä. Tanssilavan avajaiset olivat 19.6.1960. Näyttämämötila valmistui 1961 jonka jälkeen laajennettiin keittiötä. Vuonna 1964 tanssipalvijonki uusittiin, jolloin ravintolatilaa laajennettiin ja tanssilattia uusittiin.

Lähteet
-------

* Aarno H. Tahvanainen: *Korson Sosialidemokraattinen Työväenyhdistys sata vuotta 1906 – 2006*. Korson sosialidemokraattinen työväenyhdistys, 2006. ISBN 952-91-9838-8. Teoksen verkkoversio (pdf).  (Arkistoitu – Internet Archive)

### Viitteet

1. 1 2  Tahvanainen, 2006 s. 166 - 168
2. ↑  Anttila, Erkko: *Esikaupunkien vuosisata : Paikallinen yhteisöllisyys Helsingin seudun vanhoissa työväen esikaupungeissa 1900-luvulla*. University of Helsinki. Teoksen verkkoversio. fi

Aiheesta muualla
----------------

* Tanhurinteen Facebook -ryhmä
* Ilmakuva Tanhurinteen tanssilavan alueesta 1976
Arteria cerebri posterior aneurysman embolisaatio
**Embolisaatio** tarkoittaa valtimoiden tai laskimoiden tukkimista kohteeseen viedyn katetrin läpi ruiskutettavalla nestemäisellä tai kiinteällä aineella. Toimenpide tehdään yleensä paikallispuudutuksessa ilman yleisanestesiaa. Tavallisimmat embolisaation syyt ovat erilaiset kasvaimet, verenvuodot, valtimo-laskimoepämuodostumat ja -fistelit, aneurysmat sekä laskimoiden osalta varikoseele (varicocele testis).

Toimenpide
----------

Verenkierron toimivuus kohteessa tulee aina selvittää ennen embolisaatiota. Embolisaatio pyritään tekemnään mahdollisimman valikoivasti, jotta ei epätoivotusti tukittaisi kohteen ulkopuolisia verisuonia. 

### Akuutit verenvuodot

Rupturoitunut vatsa-aortan aneurysma tietokonetomografiassa
Akuutit eli äkilliset verenvuodot aiheutuvat yleisesti kehoon kohdistuvasta traumasta joka aiheuttaa verenvuotoa eri elimissä. Tavallisia traumaan liittyviä embolisaatiokohteita ovat mm. maksa, munuaiset sekä lantion valtimot. 
Vuoto voi olla myös spontaani eli traumaan liittymätön. Spontaanin vuodon syynä voi olla verisuoniepämuodostuma, kasvain tai leikkauksen komplikaatio. 
Akuutin vuodon embolisaatioon käytetään tavallisesti gelatiinia, polyvinyylialkoholipartikkeleita ja platinalankavyyhtejä (lanka"möykky" tukkii vuotoa).

Lähteet
-------

1. 1 2 3   Manninen, M.: *Valtimotoimenpiteet*. Kliininen Radiologia: Duodecim, 2017.
13. lokakuuta 2021 Kongsbergissä Norjan Buskerudin läänissä surmattiin viisi ihmistä ja yritettiin surmata kolme muuta. Uutisointi tapahtuneesta oli sekavaa. Aluksi uutisissa korostettiin jousta tekovälineenä ja niinpä tapahtumia nimitettiin **Norjan** (tai **Kongsbergin**) **jousi-iskuksi**. Pian kuitenkin selvisi, että kaikki kuolonuhrit oli puukotettu kuoliaaksi eri puolilla kaupunkia, osa kodeissaan. Tekijä ampui nuolia useita ihmisiä kohti, muttei onnistunut tappamaan niillä ketään ennen kuin hylkäsi jousen ja siirtyi käyttämään teräasetta.

37-vuotias norjalaissyntyinen Tanskan kansalainen Espen Andersen Bråthen pidätettiin teoista epäiltynä, ja hän tunnusti teot. Hän on itse väittänyt kääntyneensä muslimiksi, ja hänen tekojaan on epäilty islamistiseksi terrorismiksi, mutta hänen kääntymisensä on sittemmin kyseenalaistettu. Poliisin mukaan hän ei ole seurannut islaminuskoa vakavissaan. Bråthenin mielentilaa ja motiiveja tutkitaan. Hänelle on aiemmin määrätty lähestymiskielto perheenjäsenten uhkailusta. Kuolleet olivat 75-, 78-, 56- ja 52-vuotiaita. Heistä neljä oli naisia ja yksi mies, ja heidät tapettiin reilun puolen tunnin kuluessa. 52-vuotias uhri oli saksalainen muusikko, kirjailija ja Emperor-yhtyeen kitaristin entinen vaimo Andrea Meyer, ja yksi haavoittuneista oli vapaa-ajalla ollut poliisi, joka sai kaupassa nuolen selkäänsä.

Lähteet
-------

1. 1 2  Oda Leraan Skjetne: Politiet: Tre skadede i Kongsberg *vg.no*.  14.10.2021. Viitattu 18.10.2021. (norjaksi)
2. ↑  Norway attack victims stabbed not shot with arrows, say police *The Guardian*.  18.10.2021. Viitattu 18.10.2021. (englanniksi)
3. 1 2  Norjan po­lii­si: Kongs­ber­gin sur­ma­työt tehtiin te­räa­seel­la, ei jou­sel­la *Kaleva*.  18.10.2021. Viitattu 18.10.2021.
4. 1 2  Norjan jousiasehyökkäyksestä epäiltyä 37-vuotiasta miestä esitetään vangittavaksi tänään – surmasi viisi ihmistä *MTVuutiset.fi*.  15.10.2021. Viitattu 18.10.2021.
5. ↑  Harju, Elli: Norjan poliisi ei olekaan varma, oliko jousi-iskun epäilty kääntynyt islaminuskoon *Iltalehti*.  16.10.2021. Viitattu 18.10.2021.
6. ↑  Eklund, Ville: He kuolivat Norjan jousi-iskussa: Joukossa paikallisia kulttuurivaikuttajia *MTVuutiset.fi*.  16.10.2021. Viitattu 18.10.2021.
7. ↑  EMPEROR Guitarist's Ex-Wife Among Five People Killed In Norway Bow-And-Arrow Attack *Blabbermouth.net*.  16.10.2021. Viitattu 18.10.2021. (englanniksi)
**Nuoruuteni Pariisi** (alkuteos: *A Moveable Feast*) on yhdysvaltalaisen kirjailijan Ernest Hemingwayn muistelmateos vuosistaan 1920-luvun Pariisissa eteenpäin pyrkivänä nuorena ulkomaalaisena toimittajana ja kirjailijana. Kirjassa hän kuvaa oppiaikaansa nuorena kirjailijana vaiheessa, jolloin hän oli naimisissa ensimmäisen vaimonsa Hadley Richardsonin kanssa.

Muistelmateos koostuu Hemingwayn omakohtaisista kuvauksista, havainnoista ja tarinoista. Hän mainitsee tiettyjen asuntojen, baarien, kahviloiden ja hotellien osoitteet tarkasti, joista monet ovat Pariisissa yhä jäljellä. Muiden merkittävien henkilöiden lisäksi kirjassa ovat esillä muun muassa Sylvia Beach, Hilaire Belloc, Aleister Crowley, John Dos Passos, F. Scott ja Zelda Fitzgerald, Ford Madox Ford, James Joyce, Wyndham Lewis, Pascin, Ezra Pound, Evan Shipman, Gertrude Stein, Alice B. Toklas ja Hermann von Wedderkop.

Muistelmateos ei ilmestynyt Hemingwayn eläessä, vaan sen julkaisi käsikirjoitusten ja muistiinpanojen pohjalta koottuna kolme vuotta hänen kuolemansa jälkeen hänen leskensä, neljäs vaimo Mary Hemingway. Hemingwayn pojanpoika Seán Hemingway julkaisi muokatun ja uudistetun laitoksen vuonna 2009.

Nuori Hemingway Pariisissa vuonna 1924.
Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:A Moveable Feast
**Matilda Seppälä** (s. 1993) on suomalainen säveltäjä.

Matilda Seppälä on opiskellut säveltämistä Tampereen ammattikorkeakoulussa Jouni Kaipaisen johdolla, Latvian Jāzeps Vītols Latvian Academy of Music -akatemiassa sekä Sibelius-Akatemiassa Tapio Nevanlinnan johdolla.

Matilda Seppälä pääsi In modo di Lutoslawski -sävellyskilpailussa palkittujen joukkoon vuonna 2014, sai toisen sijan Peteris Vasks -kilpailussa Latviassa vuonna 2015 ja oli ainoana suomalaisena mukana kansainvälisessä Einojuhani Rautavaara -kuorosävellyskilpailussa vuonna 2016.

Matilda Seppälän teoksia ovat esittäneet muun muassa Caprico Orchestra, Avanti!, TampereRaw, NYKY Ensemble, Tampering Ensemble, Sinfoniaorkesteri FIAM ja Helsingin kamarikuoro.

Matilda Seppälä on nykymusiikkiyhdistys Tampering ry:n jäsen.

Aiheesta muualla
----------------

* Matilda Seppälän teoksia on kuunneltavissa esimerkiksi täällä:

Lähteet
-------

1. 1 2  tanja-elina.niemi@media.fi: Matilda Seppälän sävellyskonsertti Mäntsälän kirkossa *Mäntsälän Uutiset*. Viitattu 29.4.2019.
2. 1 2 3  Matilda Seppälä *SoundCloud*. Viitattu 29.4.2019. (englanniksi)
3. ↑  Media | Tampering *www.tampering.fi*. Viitattu 29.4.2019.
**Emblem3** (myös **Emblem Three** tai **E3**) on kalifornialainen kaksijäseninen yhtye, jonka jäsenet ovat Wesley Stromberg ja hänen nuorempi veljensä Keaton Stromberg. He ja yhtyeestä hiljattain*milloin?* soolouralle lähtenyt jäsen Drew Chadwick kilpailivat *X Factor USA:n* toisella tuotantokaudella sijoittuen neljänsiksi. Kilpailun jälkeen Emblem3 solmi levytyssopimuksen Simon Cowellin omistaman Syco Musicin kanssa. 

Yhtyeen ensimmäinen single "Chloe (You're the One I Want)" julkaistiin 15. huhtikuuta 2013. Heidän esikoisalbuminsa *Nothing to Lose* julkaistiin 30. heinäkuuta 2013.

He eivät kuitenkaan olleet tyytyväisiä tuottamaansa musiikkiin ja sanoivat Nothing To Lose -levyn olleen markkinointitemppu. Myöhemmin he purkivat sopimuksen Syco Musicin kanssa ja tuottivat uuden EP:n itse. EP:n tuotannossa olivat mukana Wesley ja Keaton, ja he päättivät kutsua EP:tä nimellä Forever Together.

Hiljattain Wesley ja Keaton julkistivat tiedon, että he eivät aio tehdä musiikkia yhdessä vähään aikaan, ja Wesley perusti uuden Bändin amerikkalaisen laujan Kenny Hollandin kanssa, joka on tullut tunnetuksi Vine-nimisestä sovelluksesta. Emblem3 ei kuitenkaan ole ilmoittanut eroavansa tai lopettavansa musiikin tuottoa, vaan he tahtoivat kokeilla omia asioitaan vähän aikaa. Emblem3:n uudesta musiikista ei ole tietoa, mutta fanit ovat spekuloineet koko alkuperäisen kolmikon yhteenpaluuta loppuvuodesta, sillä vinkkejä siihen on tullut sosiaalisessa mediassa.

Yhtye ilmoitti julkaisevansa levyn ja tekevänsä kiertueen vuonna 2016. Kaikki yhtyeen jäsenet ovat mukana yhtyeen palatessa.

Jäsenet
-------

Emblem3 koostuu kolmesta jäsenestä; Wesley Trent Stromberg, (s. 6. joulukuuta 1993; laulu, rytmikitara) ja hänen nuorempi veljensä Keaton Robert Stromberg, (s. 16. heinäkuuta 1996; laulu, basso) ja Drew Michael Chadwick (laulu, soolokitara). Drew oli vuoden 2014 soolouralla, mutta yhtye palasi yhteen kesällä 2015 työstämään uutta levyä. Alkuperäisessä kokoonpanossa olivat mukana myös heidän ystävänsä Kyle Miner (saksofoni, koskettimet) ja Kenny Galbraith (rummut, bongorummut).

Diskografia
-----------

### Studioalbumit

* *Nothing to Lose* (2013)

### EP:t

* *Songs from the Couch, Vol. 1*

### Singlet

* "Sunset Blvd" (2012)
* "Chloe (You're the One I Want)" (2013)
* "3000 Miles" (2013)

Lähteet
-------

1. ↑

Aiheesta muualla
----------------

* Yhtyeen kotisivut (Arkistoitu – Internet Archive) (englanniksi)
**Emel Dereli** (s. 25. helmikuuta 1996) on turkkilainen kuulantyöntäjä.

Dereli saavutti EM-pronssia Amsterdamin EM-kilpailuista vuonna 2016 tuloksella 18,22. Hän on karsiutunut loppukilpailusta olympialaisissa 2016 ja 2020, MM-kilpailuissa 2013 ja 2019, EM-kilpailuissa 2022 sekä sisäratojen MM-kilpailuissa 2012 ja sisäratojen EM-kilpailuissa 2017, 2019 ja 2021.

Alle 20-vuotiaiden EM-kultaa Dereli on saavuttanut kahdesti, vuosina 2013 ja 2015. Alle 18-vuotiaiden MM-kisoista Dereli on saavuttanut kultaa vuonna 2013. Alle 20-vuotiaiden MM-kisoissa hän on voittanut pronssia vuonna 2014 sekä sijoittunut kahdeksanneksi vuonna 2012. Alle 23-vuotiaiden EM-kilpailuissa hän oli neljäs 2017.

Euroopan joukkuemestaruuskilpailujen superliigassa Dereli oli kolmas 2013. Maansa mestaruuden hän on saavuttanut sisäradoilla viisi kertaa ja ulkoradoilla kolme kertaa.

Ennätyksekseen Dereli on työntänyt ulkoradoilla tuloksen 18,57 metriä vuonna 2016 ja sisäradoilla tuloksen 18,36 vuonna 2016. Molemmat tulokset ovat Turkin ennätyksiä.

Lähteet
-------

1. 1 2 3 4 5  Emel Dereli Kansainvälinen yleisurheiluliitto. Viitattu 24.7.2022. (englanniksi)
2. 1 2 3  Emel Dereli Tilastopaja (vaatii kirjautumisen, maksullinen palvelu).  (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Ilja Leonov** (ven. Илья Леонов; s. 21. joulukuuta 1979 Moskova, Neuvostoliitto) on venäläinen beachfutispelaaja, joka edustaa Lokomotiv Moskovaa ja Venäjän beachfutismaajoukkuetta. Hän myös valmentaa Lokomotivia. 

Leonov on kaksinkertainen maailmanmestari vuosilta 2011 ja 2013. Vuoden 2011 MM-kisoissa Leonov valittiin kisojen parhaaksi pelaajaksi. Vuoden 2015 MM-kilpailuista Leonov saavutti Venäjän kanssa pronssia.Maajoukkueessa hän on voittanut myös kolmesti Euroliigan sekä kultaa Euroopan kisoista 2015 Bakusta. Leonov on pelipaikaltaan puolustaja. 

Yli 15 vuotta kestäneen uransa Leonov on pelannut kokonaan kotimaassa. Hänellä on yksi Venäjän liigan voitto, useita eri cup-voittoja ja seurojen maailmanmestaruus vuodelta 2012. Leonov on 176 senttimetriä pitkä.

Lähteet
-------

* (Arkistoitu – Internet Archive)
* (Arkistoitu – Internet Archive)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Pyhän Nikolaoksen kirkko.
**Iljussa** (ven. Ильеши, *Ilješi*) on kylä Leningradin alueen Volossovan piirin Simetsan kunnassa Venäjällä. Se sijaitsee Keski-Inkerin ylängöllä Pietarin ja Narvan välisen maantien varrella.

Kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Tuolloin se oli Kaprion lääniin kuuluneen *Lješkoin* pogostan keskus.

Iljussassa sijaitsee melko hyvin säilynyt, vuosina 1792–1798 rakennettu ortodoksinen pyhän Nikolaoksen kirkko. Sen tärkein nähtävyys oli pyhän suurmarttyyri Paraskevin "ihmeitätekevä" ikoni, jota nykyään säilytetään Pietarissa Aleksanteri Nevalaisen luostarissa. Ikoni tuodaan kahdesti vuodessa Iljussassa järjestettävään ristisaattoon.

Lähteet
-------

1. ↑  *Venäjän federaation paikannimiä*, s. 72. Helsinki: Kotimaisten kielten tutkimuskeskus, 2006. ISBN 952-5446-18-2. Teoksen verkkoversio (viitattu 9.10.2015).

Aiheesta muualla
----------------

* Pyhän Nikolaoksen kirkko Leningradin alueen kulttuuri -tietosanakirjassa[vanhentunut linkki] (venäjäksi)
* Iljussan kirkolle omistettu sivusto (Arkistoitu – Internet Archive) (venäjäksi)
* Pietarin hiippakunnan sivu Iljussan pyhän suurmarttyyri Paraskevin ikonista (Arkistoitu – Internet Archive) (venäjäksi)
Ilja Ponomarjov (2012)
**Ilja Ponomarjov** on venäläinen entinen kansanedustaja. Hän tuli tunnetuksi ainoana Putinin arvostelijana Venäjän duumassa.

Ponomarjov oli vuosina 2011–2012 järjestämässä Putinia vastustavia mielenosoituksia. Duumassa hän istui Oikeudenmukainen Venäjä -puolueen edustajana, johon hän siirtyi kommunisteista vuosien 2008–2009 välillä.
Huhtikuussa 2015 duuma poisti häneltä syytesuojan, sillä syyttäjänvirasto haluaa nostaa häntä vastaan syytteen kavalluksesta. Syyttäjä epäili hänen rahaa tukirahoja jakavasta tekniikan kehitystä rahoittavasta Skolkovo-säätiöstä, jossa hän on työskennellyt. Ponomarjov asui elokuussa 2015 lähtien Yhdysvalloissa, koska hänen mukaansa Venäjän viranomaiset eivät päästä häntä palaamaan Venäjälle.

Ponomarjov sai Ukrainan kansalaisuuden 2019 ja asuu Kiovassa. Maaliskuussa 2022 hän perusti venäjänkielisen Helmikuun Aamu -televisiokanavan ja Rozpartisan-Telegram-kanavan. 21. elokuuta 2022 hän luki televisiokanavallaan Venäjän tasavaltalaisarmeija -ryhmän manifestin. Ponomarjovin mukaan maanalaisen ryhmän tavoitteena on Putinin hallinnon syrjäyttämine Venäjällä. Hän ilmoitti ryhmän tehneen useita iskuja ja sen olevan toimittaja Darja Duginan tappaneen pommi-iskun takana.
Ponomarjovin järjestö yhdistyi elokuussa 2022 Irpinissä Vapaan Venäjän legioonan ja Venäjän vapaaehtoisjoukot -järjestöjen kanssa.

Lähteet
-------

1. ↑  "Справедливая Россия" *www.kommersant.ru*.  7.3.2016. Viitattu 25.5.2023. (venäjäksi)
2. ↑   Venäjän parlamentin viimeinen Putin-kriitikko saamassa rikossyytteen *Yle Uutiset*.  7.4.2015. Viitattu 23.8.2022.
3. ↑  Ex-Russian MP claims Russian partisans responsible for Moscow car bomb *the Guardian*.  21.8.2022. Viitattu 23.8.2022. (englanniksi)
4. ↑  Россияне, воюющие на стороне Украины, подписали совместную «Ирпенскую декларацию» *Журнал «Холод»*.  31.8.2022. Viitattu 22.5.2023. (venäjäksi)

Aiheesta muualla
----------------

* Kuvia tai muita tiedostoja aiheesta **Ilja Ponomarjov** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Yhdysvallat
* Puola

 |

 |
**Kaarlo Edvard Frisk** (29. huhtikuuta 1860 Kuopio – 18. kesäkuuta 1921 Helsinki) oli suomalainen näyttelijä ja toimittaja.

Friskin vanhemmat olivat faktori Edvard Frisk ja Maria Sofia Hämäläinen. Hän pääsi ylioppilaaksi Kuopion lyseosta 1880 ja opiskeli sitten teologiaa Helsingin yliopistossa.

Frisk oli näyttelijänä Suomalaisen teatterin palveluksessa 1883–1887 nimellä *Kaarlo Kilpi*. Sen jälkeen hän siirtyi lehtialalle ja oli Päivälehdessä ja Helsingin Sanomissa ulkomaanosaston hoitajana ja toimitussihteerinä.

Friskin on arveltu olleen kirjailija Minna Canthin salaperäinen kirjaanvaihtokumppani joka käytti nimimerkkiä *Mystico*. Toisena vaihtoehtona on esitetty kirjapainotyöntekijä Aleksanteri Järvenpäätä.

Lähteet
-------

1. 1 2 3  FRISK Kaarlo Edvard. *Ylioppilasmatrikkeli 1853–1899*. Helsingin yliopiston verkkojulkaisu.
2. ↑  Kirjaston nielemät-blogi 15.8.2011 : Minna ja miehet nuoret. Osa 3: Minnan mystinen kirjeenvaihtotoveri
3. ↑  Minnan salonki : Kaarlo Frisk (Arkistoitu – Internet Archive)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ylioppilasmatrikkeli 1853–1899

 |

 |
**Kaarlo Herman Yrjö Fröjdman** (9. heinäkuuta 1872 Vaasa – 27. syyskuuta 1946 Helsinki) oli suomalainen pankinjohtaja, kaupunginviskaali ja oikeusneuvosmies.

Kaarlo Fröjdmanin vanhemmat olivat nimismies Herman Leonhard Fröjdman ja Matilda Wilskman. Hän pääsi ylioppilaaksi Jyväskylän lyseosta 1892 ja suoritti Helsingin yliopistossa yleisen oikeustutkinnon 1898. Frödjman sai varatuomarin arvon 1901.

Frödjman omisti asianajotoimiston Viipurissa 1901–1905 ja myytyään sen hän toimi sitten asianajajana Helsingissä ollen Castrén & Snellmanin asianajotoimiston osakkaana 1911–1918. Hän oli Ab Outokumpu Oy:n toimitusjohtajana 1917–1921, Etelä-Suomen Pankki Oy:n pankinjohtajana 1921–1923 sekä Atlas Pankki Oy:ssä toimitusjohtajana ja pääjohtajana 1923–1929. Viimeksi Frödjman toimi Helsingissä kaupunginviskaalina 1930–1935 ja oikeusneuvosmiehenä 1935–1942.

Frödjman oli naimisissa 1903–1939 Aili Johanna Lönnqvistin (k. 1939) kanssa ja vuodesta 1940 Ellen Constance Nordenswanin kanssa. Varatuomari ja Akateemisen Karjala-Seuran aktiivi Lauri Orispää oli hänen poikansa ensimmäisetä avioliitosta.

Lähteet
-------

1. 1 2 3  60-vuotias. Varatuomari Kaarlo Fröjdman, Helsingin Sanomat, 09.07.1932, nro 182, s. 6, Kansalliskirjaston digitaaliset aineistot
2. 1 2 3 4  FRÖJDMAN Kaarlo Herman Yrjö. *Ylioppilasmatrikkeli 1853–1899*. Helsingin yliopiston verkkojulkaisu.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ylioppilasmatrikkeli 1853–1899

 |

 |
**Charles H. Cecil Studios** on Firenzessä Italiassa sijaitseva ateljeetyyppinen taidekoulu. Koulua johtaa taidemaalari Charles Cecil. Studio tunnettiin ennen nimellä Cecil-Graves Studios, kunnes Daniel Graves 1991 perusti Florence Academy of Artin ja Cecil studios jäi vanhaan Cecil-Graves Studiosin tiloihin muuttaen nimekseen Charles H. Cecil Studios.

Filosofiaa
----------

Pääperiaate opetuksessa on elävästä mallista piirtäminen. Charles Cecilin opettamassa *sight-size*-tekniikkassa malli piirretään, maalataan tai muotoillaan savesta samaan kokoon kuin se nähdään. Teline asetetaan mallin viereen ja astutaan muutama askel taaksepäin merkitylle kohdalle, jossa mittasuhteita vertaillaan. Tämän jälkeen astutaan takaisin telineelle merkitsemään mitat. Oikein ymmärrettynä *sight-size* ei ole mekaaninen tekniikka vaan tapa nähdä asioita. Monet taiteilijat ovat käyttäneet ja käyttävät yhä tätä tapaa elävästä mallista työskennellessä. Cecil uskoo, että ateljeetraditio on korvaamaton taiteen uudistaja figuratiivisen taiteen kohdalla.

Opetusohjelma
-------------

Ensimmäisenä vuonna piirretään hiilellä antiikin ja renessanssin kipsijäljennösten mukaan. Perustaitojen harjaannuttua kipsien parissa jatketaan elävän mallin tai muotokuvapiirustuksen parissa. Muotokuvapiirustus aloitetaan ensimmäisen vuoden loppupuolella. Anatomian ja kolmiulotteisen muodon opiskelussa oppilaat muovailevat mallia savesta *sight-size*-tekniikkaa käyttäen.

Toisena vuotena keskitytään *sight-size*-muotokuva- ja figuurimaalaukseen. Opiskeluun kuuluu myös maalauksen materiaalioppia kuten pohjustusta ja öljyvärien hiertämistä.

Kolmantena vuonna on suurikokoisten figuurimaalausten ja muotokuva- sekä kuvanveistoprojektien vuoro. Entiset oppilaat palaavat joskus maalaamaan kolmannen vuoden oppilaitten ryhmän kanssa. Oppilaat voivat myös jatkaa neljännelle vuodelle tai palata myöhemmin jatkamaan opintojaan.

Koulusta valmistuneita taidemaalareita ovat muiden muassa Nicholas Beer ja Matthew Collins.

Aiheesta muualla
----------------

* Kotisivut
**Kalle Kanto** (1. helmikuuta 1889 Kangasala – 22. heinäkuuta 1973) oli suomalainen näyttelijä. Kannon vahvinta alaa oli sankariroolien tulkitseminen.

Elämä ja ura
------------

Kalle Kannon vanhemmat olivat August Kanto ja Maria Timgren. Hänen veljensä Kössi Kanto oli myös näyttelijä. Kansakoulun jälkeen Kalle Kanto työskenteli kassakaappitehtaalla. Hän aloitti näyttelijänuransa Tampereen Työväen Teatterissa 1915 ja työskenteli siellä vuoteen 1925, jolloin hän siirtyi Tampereen Teatteriin.

Kannon näyttämötaiteellisia tehtäviä olivat muun muassa Terentij (kappaleessa *Taiga*), Klaus Kurki (*Elinan surma*) ja *Kullervon* nimiosa.

Kanto teki sivuosan Koljon isäntänä sittemmin tuhoutuneessa Uuno Eskolan ohjaamassa mykkäelokuvassa *Ei auta itku markkinoilla* (1927).

Lähteet ja viitteet
-------------------

* Kotimaisia näyttämötaiteilijoita sanoin ja kuvin, Kustannusliike Opas, Viipuri 1930

### Viitteet

1. ↑  Hautakuva: Kanto Kalle, albumissa Tampere, Kalevankankaan hautausmaa, osio 12 (K-Mö) (vaatii kirjautumisen) *suomenkirkkojajahautausmaita.fi*. Viitattu 16.10.2022.
2. 1 2  Kotimaisia näyttämötaiteilijoita sanoin ja kuvin, s. 121

Aiheesta muualla
----------------

* Kysy museolta

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |
**Kalle Kontio** (15. heinäkuuta 1879 Juva – 14. kesäkuuta 1954 Turku) oli suomalainen arkkitehti. 

Kontion vanhemmat olivat maanviljelijä Karl Gustaf Kontio ja Henriikka Maria Harmoinen ja puoliso vuodesta 1904 Olga Lydia Auvinen. Ylioppilaaksi Kontio tuli Mikkelin klassillisesta lyseosta 1901. Hän suoritti arkkitehtitutkinnon Polyteknillisessä opistossa 1905. Valmistuttuaan hän pääsi Yleisten rakennusten ylihallituksen ylimääräiseksi arkkitehdiksi. Vuosina 1905–1908 hän toimi lisäksi eri arkkitehtitoimistoissa piirtäjänä. Hän johti Kajaanin sairaalan rakennustöitä vuosina 1908–1910, ja 1911–1912 hän toimi Vaasan lääninrakennuskonttorin vt. esimiehenä. Vuodet 1912–1913 hän johti Savonlinnan tuomiokapitulin uuden rakennuksen rakentamista.

Vuodesta 1915 Kontio johti Tampereen teknillisen opiston rakennustöitä. Hän siirtyi 1920 Vaasan lääninrakennuskonttorin apulaisarkkitehdiksi ja 1924 Mikkelin lääninarkkitehdiksi. Viipurin lääninarkkitehtina hän toimi vuodet 1937–1940. Vuodet 1940–1947 hän toimi Turun piiriarkkitehtina ja jäi eläkkeelle 1947 toimittuaan arkkitehtina 42 vuotta.

Kontion yksityistöitä olivat muun muassa Pieksämäen Seurojentalo (1909), Jurvan Säästöpankki, Puumalan VPK:n palotorni sekä Vöyrin sankaripatsas.

Lähteet
-------

* Kurkinen, Jari: *Arkkitehti Stefan Michailow/Helenius, 1866–1947*, s. 58. Hämeenlinnan historiallinen museo, 1997.

### Viitteet

1. ↑  Puranen, Irja: *Suomen rakennushallinto 1811–1961. Matrikkeli*, s. 483. Rakennushallitus, 1967.
2. 1 2 3 4  Meurman, Otto-Iivari 1976. Viipurin arkkitehdit, ss. 50-52. Viipurin Suomalainen Kirjallisuusseura, Lappeenranta. ISBN 951-95402-2-9 (Arkistoitu – Internet Archive)
Glasvegas: Rab Allan, James Allan, Caroline McKay ja Paul Donoghue
**Glasvegas** on Glasgowsta, Skotlannista kotoisin oleva rockyhtye. Yhtyeessä soittavat James Allan (laulu, komppikitara), Rab Allan (soolokitara, taustalaulu), Paul Donoghue (basso, taustalaulu) ja Caroline McKay (rummut). Glasvegas on perustettu vuonna 2001 ja se on julkaissut yhden studioalbumin ja kuusi singleä.

Glasvegas kiersi uransa alkupuolella vakituisesti ympäri Skotlantia ja julkaisi ensimmäisen singlensä "I'm Gonna Get Stabbed"/"Ina Lvs Rab" omakustanteena marraskuussa 2004. Samoihin aikoihin alkuperäisrumpali Ryan Ross lähti yhtyeestä ja McKay korvasi hänet. 30. lokakuuta 2006 ilmestyi seuraava single: "Go Square Go!" ja 5. marraskuuta 2007 "Daddy's Gone". Musiikkilehti *NME* valitsi "Daddy's Gonen" vuoden toiseksi parhaaksi singleksi.

Yhtyeen neljäs single oli Sane Man -levymerkin kautta 14. helmikuuta 2008 julkaistu "It's My Own Cheating Heart That Makes Me Cry". Tämän jälkeen yhtye siirtyi Columbia-levymerkille ja vastaanotti kaksi viikkoa myöhemmin NME:n Philip Hall Radar -palkinnon.

Debyyttialbumi
--------------

*Pääartikkeli: Glasvegas (albumi)*
Glasvegas äänitti debyyttialbuminsa New Yorkissa Brooklyn Recording Studioilla ja sen tuottivat James Allan ja Rich Costey. Albumi julkaistiin 8. syyskuuta 2008 ja se sisälsi muun muassa uudelleenäänitetyt "Daddy's Gone", "It's My Own Cheating Heart That Makes Me Cry" ja "I'm Gonna Get Stabbed" (uudella nimellä "Stabbed") kappaleet. Albumin ensimmäinen single oli "Geraldine" ja seuraava "Daddy's Gone". Albumi nousi Britannian ja Irlannin albumilistojen kakkoseksi ja se myi julkaisuviikollaan kultaa.

1. joulukuuta 2008 ilmestyi Glasvegasin joululevy *A Snowflake Fell (And It Felt Like a Kiss)*. Kuusi laulua sisältävä EP äänitettiin osittain Romaniassa.

Studioalbumit
-------------

* Glasvegas (2008)
* Euphoric Heartbreak (2011)
* Later...When the TV Turns to Static (2013)

Lähteet
-------

1. ↑
2. ↑  Glasvegas win Philip Hall Radar Award at Shockwaves NME Awards 2008  28.2.2008. NME. Viitattu 24.11.2008. (suomeksi)
3. ↑
4. ↑

Aiheesta muualla
----------------

* Viralliset kotisivut
* Glasvegas AllMusicissa (englanniksi)
Karthagolainen elektrumkolikko 200-luvulta eaa.: toisella puolella jumalatar Tanit ja toisella hevonen.
**Tanit** (myös **Tinnit** ja **Thinit**) "Baalin kasvot", on Karthagon pääjumalatar. Hän on taivaan kuningatar, neitsyt ja äiti, hedelmällisyyden antaja. Hänen lisänimikkeensä on *Nutrix* (kasvatusäiti, hän joka ravitsee), ja häneen liitetään pomegranaatti, viikunat, vehnäntähkät sekä kyyhkynen. Tanitin erityinen symboli on niin sanottu Tinnit-tunnus: kolmio, sen päällä poikkiviiva, jonka yllä on kiekko. Latinaksi Tanitia kutsittiin nimellä *Dea Caelestis* (Taivaallinen jumalatar), ja Tanit yhdistettiin ilmeisesti myös Kuuhun.

Tanit oli luultavasti Baal Hammonin puoliso. Tanitin ja Baal Hammonin palvontaan liittyi lasten, ilmeisesti erityisesti esikoisten, uhrauksia. Tanitin kultti levisi myös Maltalle, Sardiniaan ja Espanjaan.

Lähteet
-------

* Manfred Lurker: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9

### Viitteet

1. ↑  Lurker 1987, s. 185
2. ↑  Tanit Britannica Academic, Encyclopædia Britannica. Viitattu 5.10.2017.

Aiheesta muualla
----------------

* Kuvia tai muita tiedostoja aiheesta **Tanit** Wikimedia Commonsissa
**Marko Hovi** (s. 1974 Hamina) on suomalainen pesäpallon pelinjohtaja ja entinen pesäpalloilija.

Hovi pelasi urallaan 15 kautta Superpesiksessä Hyvinkään Tahkon ja kasvattajaseuransa Kouvolan Pallonlyöjien joukkueissa. Otteluita hän pelasi vuonna 2006 päättyneellä urallaan yhteensä 411. Sillä hän oli vuonna 2011 kaikkien aikojen tilastossa sijalla 19. Kaikkien aikojen etenijätilastossa Hovi oli ennen kauden 2014 alkua sijalla 11. 

Hovi voitti Superpesiksen etenijäkuninkuuden kaudella 1999. Hän saavutti urallaan neljä SM-hopeaa ja yhden SM-pronssin. Itä–Länsi-otteluita hänelle kertyi seitsemän vuosina 1995, 1997–1999 ja 2000–2002. Uransa loppupuolella Hovi kärsi loukkaantumisista.

Pelaajauransa jälkeen Hovi on toiminut pelinjohtajana ja valmentajana. Viinijärven Urheilijoiden naisten superpesisjoukkueen pelinjohtajana sekä Joensuun Mailan ja ViUn urheilutoimenjohtajana hän oli vuodet 2010–2012, minkä jälkeen Hovi siirtyi Porin Pesäkarhujen pelinjohtajaksi. Kaudella 2013 Hovin johtaman joukkueen tavoite oli mestaruus, mutta Pesäkarhut jäi hopealle. Hän on toiminut myös Kouvolan Pallonlyöjien toiminnanjohtajana vuosina 2004–2007.

Kaudesta 2014 asti Hovi on toiminut Haminassa pelinjohtajana. 2014 vuonna hän ei valmentanut mitään aikuistason joukkuetta, mutta kaudelle 2015 hän tuli viuhkaan Haminan miesten ykköspesiksen joukkueelle.

Saavutukset
-----------

### Pelaajana

* 4 SM-hopeaa: 1992, 1994, 1996, 1999
* 1 SM-pronssi: 2002
* 7 Itä-Länsi-ottelua: 1995, 1997-2002
* Superpesiksen etenijäkuningas: 1999

Lähteet
-------

* Pesäpalloliitto, Kaikkien aikojen tilastot (Arkistoitu – Internet Archive)

### Viitteet

1. 1 2  Marko Hovi päätti pesäpallouransa *kaleva.fi*. Viitattu 24.9.2013.
2. ↑  Marko Hovista Pesäkarhujen pelinjohtaja *pesis.fi*. Viitattu 24.9.2013.
3. ↑  Hovin kolme toivetta toteutui *satakunnanviikko.fi*.  Arkistoitu 27.9.2013. Viitattu 24.9.2013.
4. ↑  Pesäkarhut taipui hopealle *satakunnankansa.fi*.  Arkistoitu 28.9.2013. Viitattu 24.9.2013.
5. ↑  Marko Hovi Pesäkarhujen viuhkaan  21.9.2012. Satakunnan Kansa.  Arkistoitu 22.10.2012. Viitattu 2.12.2012.
6. 1 2  Pesäpallon SM-mitalistit Pesäpalloliitto.  Arkistoitu 2.7.2018. Viitattu 14.4.2018.
7. ↑  Itä-Länsi-pelaajat joukkueittain, miehet Rasilainen, Matti. Viitattu 22.4.2018.
8. ↑  Parhaat etenijät kausittain Pesäpalloliitto.  Arkistoitu 17.8.2018. Viitattu 13.4.2018.


|  |  |  |
| --- | --- | --- |
| Edeltäjä:**Jyrki Valle** | **Kouvolan Pallonlyöjien pelinjohtaja**2007 | Seuraaja:**Eero Pitkänen** |

|  |  |  |
| --- | --- | --- |
| Edeltäjä:**Jari Heikkilä** | **Haminan Palloilijoiden pelinjohtaja**2015 | Seuraaja:**Saku Kapanen** |
**Urheiluakatemiat** ovat Suomeen 2000-luvun alussa syntyneitä yhteistyöverkostoja, joiden tarkoituksena on auttaa huipulle tähtääviä urheilijoita yhdistämään valmentautuminen, opiskelu ja muu elämä. Niiden valtakunnallisesta kehittämisestä vastaa Suomen Olympiakomitean urheiluakatemiaohjelma. Suomessa on 20 urheiluakatemiaa.

Urheiluakatemioiden kehitys
---------------------------

Suomessa toimii 15 urheilulukiota ja 15 urheilijoiden ammatillisen peruskoulutuksen järjestäjää. Urheiluakatemiat syntyivät tämän valtakunnallisen urheiluoppilaitosjärjestelmän tueksi. Nuorista urheilijoista jopa 75 % haluaa jatkaa opintoja korkea-asteella, jossa ennen urheiluakatemioita ei ollut urheilijoita huomioivaa yhtenäistä järjestelmää.

Toiminta-ajatus ja akatemiakäytäntö yleistyivät Suomessa varsin nopeasti. Viime vuosina urheiluakatemioiden valtakunnallinen yhteistyö on tiivistynyt ja Suomen Olympiakomitean toimintaa tukeva rooli vahvistunut. Organisoitumistavat vaihtelevat tavoitteen ollessa kuitenkin yhteinen: urheilijan mahdollisuus keskittyä sekä urheiluun ja opintoihin ja menestyä molemmissa.

Lähteet
-------

1. ↑  Urheiluakatemiat ja valmennuskeskukset *Suomen Olympiakomitea*.  Arkistoitu 10.3.2018. Viitattu 28.6.2018.
2. ↑  Urheiluakatemiat osana suomalaista huippu-urheilujärjestelmää (pdf)  18.4.2007. Suomen Olympiakomitea.  Arkistoitu 8.8.2012. Viitattu 8.8.2012.